คือหนูน่าจะเป็นท่อปัสสาวะอักเสบคืออยากทราบว่าถ้าไปหาเเล้วจะให้ยาที่ทำให้ประสิทธิภาพในการกินยาคุมลดลงไหมค่ะ
สวัสดีค่ะ หากเป็นกระเพาะปัสสาวะอักเสบ และหากแพทย์มีการจ่ายยาปฏิชีวนะฆ่าเชื้อให้ทาน ร่วมถึงอาจมีการจ่ายยาลดอาการปวดเกร็ง ยาเหล่านี้ จะไม่ได้มีผลไปลดประสิทธิภาพของยาคุมกำเนิดลงอย่างนัยสำคัญค่ะ สามารถที่จะทานร่วมกับยาคุมกำเนิดได้ส่วนยาที่จะมีผลต่อระดับฮอร์โมนของยาคุมในกระแสเลือดอย่างมีนัยสำคัญและทำให้ประสิทธิภาพของการคุมกำเนิดลดลงชัดเจน คือ ยาปฏิชีวนะ rifampin, griseofluvin, ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapine เป็นต้น